Folketing
2005-05-11

Allerførst vil jeg da gerne takke fru Elisabeth Arnold for, at vi jo alle sammen gik positivt ind for det sidste gang. Jeg har lige printet hele førstebehandlingen af beslutningsforslaget ud, og jeg vil da også gerne lige vægte meget og spørge, om ikke også fru Elisabeth Arnold kan huske, at netop regeringen gik ind og sagde, at det var utrolig vigtigt med det her område, og at man derfor uden lige at beslutte noget her og nu havde Strafferetsplejeudvalget til at kigge på tingene, og at man ville afvente det. Det vil jeg bare gerne have at fru Elisabeth Arnold bekræfter fra talerstolen, således at vi ikke står i en situation, hvor det lyder, som om regeringen har været meget vrangvillig her. (Kort bemærkning).